cyanic-selkie/wikianc huggingface dataset:
Վեկտորական հաշիվ
Վեկտորական արտադրյալ
Վեկտորական արտադրյալի սահմանման և այլ հարցերի համար կարևոր է վեկտորների աջ եռյակ և ձախ եռյակ հասկացությունը։ Ընդհանուր սկիզբ ունեցող а, b, с տարահարթ վեկտորների կարգավորյալ եռյակը կոչվում է աջ եռյակ (ձախ եռյակ), եթե նրանք դասավորված են այնպես, ինչպես կարող են դասավորվել աջ ձեռքի (ձախ ձեռքի) համապատասխանորեն՝ բութ մատը, չծալած ցուցամատը և կիսածալած միջամատը։ Վեկտորական հաշվում i, j, k վեկտորները կազմում են աջ եռյակ։ a և b վեկտորների վեկտորական արտադրյալ (նշանակվում է [a, b]) կոչվում է այն վեկտորը, որն ուղղահայաց է а և b վեկտորներին և ուղղված է այնպես, որ a, b, [a, b] վեկտորները կազմում են աջ եռյակ, իսկ երկարությունը հավասար է а-ի և b-ի երկարությունների և նրանցով կազմված θ անկյան սինուսի արտադրյալին՝ |а||Ь|sinθ։ а, b, с երեք վեկտորների խառն արտադրյալ կամ վեկտորա-սկալյար արտադրյալ (նշանակվում է՝ (а, b, с)) կոչվում է [a, b] և с վեկտորների սկալյար արտադրյալը՝ (a, b, с)=([а, b], с)։ а, b, с երեք վեկտորների կրկնակի վեկտորական արտադրյալ (նշանակվում է [а, b, с]) կոչվում է [a, b] և с վեկտորների վեկտորական արտադըրյալը՝ [a, b, с]=[[а, b], с], որը կարելի է հաշվել [a, b, с]=(а, c)b—(b, с)а բանաձևով։
Վեկտոր-ֆունկցիա
Եթե t սկալյար փոփոխականի արժեքների {t} բազմությանը պատկանող յուրաքանչյուր արժեքի համապատասխանում է որոշակի г վեկտոր, ապա ասում են, որ {t} բազմության վրա որոշված է r=r(t) վեկտոր-ֆունկցիա (վեկտորական ֆունկցիա)։ Այդ համարժեք է նրան, որ {t} բազմության վրա տրված են г վեկտորի կոորդինատները՝ x=x(t), y=y(t), z=z(t) սկալյար ֆունկցիաները։ Վեկտոր-ֆունկցիայի մասին երկրաչափական ակնառու պատկերացում է տալիս նրա հոդոգրաֆը։ Վեկտոր-ֆունկցիայի սահմանը, անընդհատությունը, ածանցյալը և այլն ձևականորեն սահմանվում են ինչպես սկալյար ֆունկցիայի համար, ուստի և պահպանվում են դրանց հիմնական հատկություններն ու բանաձևերը։ Համանմանորեն դիտարկվում են մի քանի սկալյար արգումենաների վեկտոր-ֆունկցիաներ, նրանց մասնակի ածանցյալները և այլն։
Վեկտորական անալիզ
Վեկտորական անալիզն ուսումնասիրում է վեկտորական և սկալյար դաշտեր։ Եթե տվյալ տիրույթում տրված է ս(x, y, z) սկալյար ֆունկցիա կամ а(х, у, z) վեկտոր-ֆունկցիա, ապա այդ տիրույթում որոշված է, համապատասխանորեն, ս սկալյար դաշտ կամ а վեկտորական դաշտ։ Սկալյար դաշտը երկրաչափորեն պատկերվում է մակարդակի մակերևույթներով (հարթ դեպքում՝ մակարդակի գծերով), որոնց վրա ս ֆունկցիան պահպանում է հաստատուն արժեքներ։ ս սկալյար դաշտի կարևոր բնութագրիչ է նրա գրադիենտը։ Վեկտորական դաշտը երկրաչափորեն պատկերվում է վեկտորական գծերով (որոնց յուրաքանչյուր կետում շոշափող վեկտորն ունի դաշտի ուղղությունը), դրանցից կազմված վեկտորական մակերևույթներով ու վեկտորական խողովակներով։
Վեկտորական դաշտի պարզագույն տեսակներից են պոտենցիալ դաշտը և սոլենոիդալ դաշտը։ a վեկտորական դաշտը կոչվում է պոտենցիալ դաշտ, եթե այն մի u սկալյար դաշտի գրադիենտ է՝ a=gradu։ ս-ն անվանում են a դաշտի պոտենցիալ ֆունկցիա։ a-ի պոտենցիալ դաշտ լինելու անհրաժեշտ և բավարար պայմանն է՝ rota=0, ուրեմն՝ պոտենցիալ դաշտը անմրրիկ դաշտ է։ a վեկտորական դաշտը կոչվում է ս ո-լենոիդալ (խողովակաձև) դաշտ, եթե diva=0։ Հետևաբար, ցանկացած փակ մակերևույթի միջով դաշտի հոսքը նույնպես հավասար է զրոյի, որից հետևում է, որ սոլենոիդալ դաշտում վեկտորական խողովակի բոլոր լայնական հատույթների միջով դաշտի հոսքը միևնույնն է։ Վեկտորների, սկալյար և վեկտորական դաշտերի հասկացությունները և նրանց հետ կապված հիմնական հասկացությունները ընդհանրացվում են ո-չափանի Էվկլիդեսյան և այլ տարածություններում։
Գրականություն
Կատեգորիա:Վեկտորական անալիզ
Աստերոիդների ցանկ (4301-4400)
Աստերոիդների ցանկ (4201-4300) * Աստերոիդների ցանկ * Աստերոիդների ցանկ (4401-4500)
Վիբոր (գետ)
Վիբոր (Выбор), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 361 կմ հեռավորության վրա։ Գետի երկարությունը 61 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։ Տվյալներն ըստ ջրային ռեսուրսների ֆեդերատիվ տեսչության ։
Աստերոիդների ցանկ (184101-184200)
Աստերոիդների ցանկ (184001-184100) * Աստերոիդների ցանկ * Աստերոիդների ցանկ (184201-184300)
|} Աստերոիդների ցանկ (184001-184100) * Աստերոիդների ցանկ * Աստերոիդների ցանկ (184201-184300)
Թեոփրաստես
Արիստոտելի տրամաբանական ուսմունքում կատարել է էական լրացումներ, որոնք առնչվում են նաև ժամանակակից տրամաբանությանը։ Արսեն Բագրատունին հայերենի է թարգմանել Թեոփրաստեսի «Նկարագիրք» աշխատությունը (հրտ. Վնտ., 1830, ԿՊ, 1901)։
Ծանոթագրություններ
Կատեգորիա:Անտիկ դարաշրջանի հույն փիլիսոփաներ Կատեգորիա:Մ.թ.ա. 4-րդ դարի փիլիսոփաներ Կատեգորիա:Հույն գիտնականներ Կատեգորիա:Հույն ֆիզիկոսներ Կատեգորիա:Հույն փիլիսոփաներ
(4915) Սոլժենիցին
(4915) Սոլժենիցին (Solzhenitsyn), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 3,066353 ա. մ., առավելագույնը մոտենում է 2,1796 ա. մ. հեռավորության վրա և հեռանում 3,9531 ա. մ. ։ Արեգակի շուրջ մեկ ամբողջական պտույտ է կատարում 1961,24 երկրային օրվա ընթացքում, իր ուղեծրով շարժվելով միջինում 0,183557 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,84° անկյուն։
Արտաքին հղումներ
Կատեգորիա:1969 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իստյակ
Իստյակ (Истяк, Истәк), գյուղ Ռուսաստանի, Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 492 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Յանաուլսկի շրջանի բնակավայրեր
Ընձուղտանմաններ
Ընձուղտանմաններ (Giraffidae), երկսմբակավորների ընտանիք է, ներկայումս հանդիպում են բացառապես Աֆրիկայում և ներառում են երկու ցեղ՝ ընձուղտ և օկապի։
Ընտանիքի յուրահատկությունները
Չնայած նրան, որ առաջին հայացքից ընձուղտանմանների երկու ներկայացուցիչները նման չեն իրար, նրանք ունեն ընդհանուր հատկանիշների մի ամբողջ խումբ, որոնցից են մաշկով փակված պոզերը, լայն կտրիչները և երկար սև լեզուն։ Լեզուն բավականին շարժուն է և հարմարեցված է բռնող գործառույթ կատարելու համար։ Պոզերը առկա են ծնված օրվանից։ Նրանցից յուրաքանչյուրը կազմված է մեկ ոսկրից, որի աճը ընթանում է զուգահեռ գանգի աճին։ Պոզերը աճում են կյանքի ամբողջ ընթացքում սակայն շատ երկար չեն։
Սնունդը
Երկու տեսակներն էլ հիմնականում սնվում են բույսերով, առավելապես ծառերի տերևներով։ Այդ պատճառով էվոլյուցիայի ընթացքում ընձուղտանմանների մոտ ձևավորվել է երկար վիզը։ Անտառներում ապրող օկապիների մոտ այդ փոփոխությունը քիչ է կատարվել, ի համեմատ սավաննաներում բնակվող ընձուղտների։ Օկապիները ավելի քիչ են հակված տերևային սննդին, քան ընձուղտները։ Հետաքրքիր այն է, որ ընձուղտներն ուտում են նաև ոսկորներ, որոնք հայտնաբերում են սավաննաներում, դա անհրաժեշտ է նրանց կմախքի ամրեցման համար։
Ֆիլոգենեզ
Անցյալում ընձուղտանմանները ավելի բազմազան են եղել, քան այսօր։ Նրանց առաջացումը վերագրվում է միոցենի ժամանակաշրջանին։ Առաջին ընձուղտանմանները նման էին եղնիկանմաններին և դեռևս չունեին վերը նշված առանձնահատկությունները։ Մինչև պլեյստոցենի ժամանակաշրջանը ընձուղտանմանները բնակվում էին նաև Եվրոպայում և Ասիայում։
Ընձուղտանմանների վերացած տեսակները
Կատեգորիա:Ընձուղտանմաններ Կատեգորիա:Կաթնասունների ընտանիքներ
Փոքրապատկեր Ղրիմը (զբոսայգի)
«Փոքրապատկեր Ղրիմը» զբոսայգի (Парк «Крым в миниатюре»), մանրակերտների զբոսայգի Ղրիմի Ալուշտա քաղաքում, որտեղ ներկայացված են Ղրիմի հիմնական պատմամշակութային հուշարձանների և այլ տեսարժան վայրերի լանդշաֆտային մանրակերտները։ Ղրիմի նմանատիպ երեք զոսայգիներից մեկն է, այն բացվել է 2012 թվականի ամռանը։ Ներկայացված է 45 մանրակերտ, որոնց պատրաստման աշխատանքը տևել է երկու տարի։ Ապագայում նրանց թիվը կավելանա և կհասնի 65-ի։ Մանրակերտների մասշտաբը` 1:25։
Նկարագրություն
Ալուշտա քաղաքի կենտրոնում բաց երկնքի գործում է «Փոքրապատկեր Ղրիմը» զբոսայգին, որտեղ կարելի է տեսնել Ղրիմի թերակղզու բոլոր տեսարժանությունները առանց տարածքը լքելու ։
Դրանք տեսարժանությունների ճշգրիտ, բայց փոքրացրած պատճեններն են։ Զբոսաշրջիկների հարմարության համար ցուցանմուշները խնբավորված են ըստ քաղաքների ։
Զբոսայգին առավել գեղեցիկ է երեկոյան ժամերին, երբ պալատները, դղյակներն ու թանգարանները լուսավորվում են, և սկսում են երևալ ցերեկն աննկատ մնացող մանրամասները ։
Ալուշտայի «Փոքրապատկեր Ղրիմը» զբոսայգին աշխատում է տարվա բոլոր եղանակներին, բաց է ժամը 9.00-ից 23.00 ։
Ներկայացված շինություններ
և այլն։
Հղումներ
Կատեգորիա:Ալուշտայի թանգարաններ Կատեգորիա:2012 հիմնադրումներ
Իսլամն Էստոնիայում
Էստոնիայի բնակչության վերջին՝ 2011 թվականին կայացած մարդահամարի տվյալներով իրենց մուսուլման կոչող մարդկանց թիվը կազմում է 1 508 մարդ։ Սակայն տարբեր հետազոտությունների և աղբյուրների տվյալների համաձայն՝ Էստոնիայում մուսուլմանների թիվը զգալիորեն ավելի շատ է, 10 000-ից մինչև 20 000 մարդ ։
Պատմություն
Առաջին մուսուլմանները՝ հիմնականում սուննի թաթարներ և շիա ադրբեջանցիներ, արտագաղթել են Էստոնիա բավականին վաղուց, երբ Լիվոնիան և Էստոնիան 1721 թվականին մտել էին Ռուսական կայսրության կազմի մեջ։ 1860 թվականին այն ժամանակվա գլխավոր Նարվա քաղաքում գտնվող թաթարական համայնքի անդամները սկսել են ցուցաբերել ակտիվ գործունեություն։
Այժմյան մուսուլմանների և նրանց նախնիների մեծամասնությունը մեծամասնորեն կազմում են այն մարդիկ, որոնք Էստոնիա են տեղափոխվել խորհրդային շրջանում (1940—1991)։ Առաջին մուսուլմանական կազմակերպությունը՝ «Narva Muhamedi Kogudus», գրանցվել է 1928 թվականին անկախ Էստոնիայի Հանրապետության օրենքներին համապատասխան, իսկ երկրորդը՝ «Tallinna Muhamedi Usuühing»՝ 1939 թվականին։ Նարվայում համայնքի կողմից նվիրատվություններով կառուցված տունը վերափոխվել է մզկիթի։ Սակայն 1940 թվականին խորհրդային իշխանության գալով հավաքներն արգելվել են, իսկ շինությունն ամբողջությամբ ոչնչացվել է 1944 թվականին Երկրորդ համաշխարհային պատերազմի ընթացքում քաղաքի ռմբակոծության ժամանակ ։
2008 թվականի աշնանը Արաբական Էմիրայությունների արաբ ղեկավարներից մեկը՝ Մուհամեդ Ալ Քասիմը, դիմել է Տալլինի քաղաքային իշխանություններին խնդրանքով, որ հողատարածություն տրամադրեն տեղի մուսուլմանների համար մզկիթ և մշակութային կենտրոն կառուցելու համար ։ Սակայն Տալլինում մզկիթ կառուցելու որոշում դեռևս չկա ։
Արտաքին հղումներ
Կատեգորիա:Իսլամ ըստ երկրի Կատեգորիա:Կրոնն Էստոնիայում Կատեգորիա:Իսլամը Եվրոպայում Կատեգորիա:Էստոնիայի հասարակություն
Ռոբերտ Փերիշ
Ռոբերտ Լի Փերիշ (Robert Lee Parish, ), ամերիկացի նախկին բասկետբոլիստ-կենտրոնական։ Պրոֆեսիոնալ կարիերայում հանդես է եկել Բասկետբոլի ազգային ասոցիացիայի (NBA) չորս ակումբներում՝ «Գոլդեն սթեյթ Ուորիորս», «Բոստոն Սելտիքս», «Շառլոթ Հորնեթս», և «Չիկագո Բուլս»։ Չորս անգամ դարձել է NBA-ի չեմպիոն, ընդ որում ` 1981, 1984 և 1986 թ թվականին «Բոստոն Սելտիքսի», իսկ 1997 թվականին՝ «Չիկագո Բուլսի» կազմում
1996 թվականին Փերիշի անունը մտնում է NBA-ի պատմության 50 մեծագույն բասկետբոլիստների ցուցակի մեջ։ 2003 թվականին դարձել է Ջ. Նեյսմիթի անվան բասկետբոլի փառքի սրահի անդամ։
Փերիշին է պատկանում ասոցիացիայում ամենաշատը անցկացրած հանդիպումների ռեկորդը՝ ընդհանուր 21 խաղաշրջանում 1611 հանդիպում։
Հայտնի է եղել նաև «Առաջնորդ» (The Chief) մականվամբ, որը նրան տրվել էր թիմակիցների կողմից։ Վերջիններս Փերիշին նմանեցնում էին Միլոշ Ֆորմանի «Թռիչք կկվի բնի վրայով» ֆիլմի «առաջնորդ» Բրոմդենի կերպարի հետ ։
Քվինտոս Կուրտիոս Ռուփոս
Քվինտուս Կուրցիուս Ռուֆուս (, ծննդյան և մահվան տարեթվերն անհայտ են), մ.թ. I դարի հռոմեացի պատմիչ, «Մեծն Ալեքսանդր Մակեդոնացու պատմությունը» գրքի հեղինակը։
Նրա «Մեծն Ալեքսանդր Մակեդոնացու պատմությունը» բաղկացած է 10 գրքից։ Առաջին երկու գրքերը կորել են, իսկ մեզ հասած 8 գրքերում կան պակասող հատվածներ։ Կուրտիոսի շարադրանքը խճողված է հռետորական բնույթի հատվածներով և գլխավորապես նկարագրում է ռազմական դեպքերի ընթացքը։ Նկատելի է միտումնավոր վերաբերմունքը Ալեքսանդր Մակեդոնացու նկատմամբ, որի հաջողությունները վերագրում է ոչ այնքան նրա ձիրքին, որքան բախտին։
Կուրցիուսի երկում արժեքավոր տեղեկություններ են պահպանվել մ.թ.ա. IV դարի Հայաստանի պատմության որոշ անցքերի մասին։ Գիրքը թարգմանվել է հայերեն (ռուսերեն թարգմանությունից )։
Ծանոթագրություններ
Կատեգորիա:Հռոմեական պատմիչներ Կատեգորիա:Քաղաքական գործիչներ
Քանաքեռ-Զեյթունի պատմամշակութային հուշարձանների ցանկ
Քանաքեռ-Զեյթուն վարչական շրջանի պատմության և մշակույթի անշարժ հուշարձանների ցանկ (Երևան) Այս հոդվածը ներկայացնում է Երևան քաղաքի Քանաքեռ-Զեյթուն վարչական շրջանի պատմության և մշակույթի հուշարձանների ցանկը։ Ցանկում ներառված է ընդամենը 103 հուշարձան (17 միավոր)։
|}
Ծանոթագրություններ
Կատեգորիա:Երևանի հուշարձանների ցանկեր
Metro 2033-ի աշխարհը (սերիաներ)
Metro 2033-ի աշխարհը կարճ պատվածքների, վեպերի և վիպակների սերիաների շարք է, որոնց ժանրերը տատանվում են հետ-ապոկալիպտիկ էքշնից մինչև ռոմանտիզմ։ Չնայած որ պատմվածքները գրվել են տարբեր գրողների կողմից, Դմիտրի Գլուխովսկու գրված Metro սերիաների շարքը ամենահյատնին է, և գովազդվում է Metro-ի պաշտոնական կայքում ։ Պրոյեկտը ի սկզբանե ստեղծվել է Ռուսաստանում և հենց այնտեղ էլ տարածվել է, սակայն նաև մեծ ճանաչում է ձեռք բեռել այլ երկրներում, ինչպիսին են Լեհաստանը, Հունգարիան և Գերմանիան։
Բոլոր պատմածքների դեպքերը տեղի են ունենում Գլուխովսկու օրիգինալ վեպի՝ Metro 2033-ի հորինված աշխարհում։ Չնայած որ Metro 2033-ում ներկայացված է միայն Գլուխովսկու պատկերացրած աշխարհը՝ հետ-ապոկալիպտիկ Մոսկվան, սերիաների շարքի այլ գրքերում պատմվում են նաև այլ տեղանքների մասին, ինչպիսին են ՝ Սանկտ Պետերբուրգը, Լենինգրադը, Նիժնի Նովգորոդը, Տվերը, Կոլայի թերակղզին, Դոնի Ռոստովը, Սամարան, Նովոսիբիրսկը, Եկատերինբուրգը և Կալինինգրադը։ Որոշ գրքերում պատմվում են նաև Ռուսաստանից դուրս ընկած տարածքների մասին, ինրպիսին են՝ Կիևը, Բելառուսը, Բրիտանիան, Իտալիան, Լեհաստանը և Անտարկտիկան։
Այլ Մեդիա
Metro 2033: Britannia Comic Prologue վերնագրով գրաֆիկական նովելը, որ հիմնված է Metro 2033 նախաբանի՝ «Բրիտանիա»-յի վրա, թողարկվել է 2012 թվականին։ Սյուժեն գրել է Գրանթ ՄաքՄասթերը՝ «Բրիտանիա» վեպի գրողը, և նկարազարդել է Բենեդիկտ Հոլիսը։ Այն կարելի է անվճար բեռնել ու կարդալ և ի տարբերություն մյուս նովելների, հասանելի է միայն անգլերեն լեզվով, այլ ոչ թե ռուսերենով ։
Metro 2033-ի օրիգինալ վեպի վրա հիմնված սեղանի խաղ է թողարկվել 2011 թվականին։ Խաղը թողարկվել է Hobby World ընկերության կողմից, որի դիզայներն է Սերգեյ Գոլուբկինը ։ Թողարկվել է վեպի վրա հիմնված շութեր առաջին դեմքից ժանրի համակարգչային խաղ՝ Metro 2033 անունով, որը հասանլեի է Microsoft Windows և Xbox 360 պլատֆորմներին։ Խաղը ստեղծվել է Ուկրաինայում 4A Games ընկերության կողմից և թողակվել է 2010 թվականի մարտին՝ THQ ընկերության շնորհիվ։ 2013 թվականին թողարկվել է խաղի սիկվելը՝ Metro: Last Light անունով, Microsoft Windows, Xbox 360 և PlayStation 3 պլատֆորմների համար, որտեղ շարունակվում է նախորդ խաղի սյուժեն։ 2014 թվականին թողարկվել են խաղերի Redux տարբերակները, որտեղ թարմացվել և բարելավվել են խաղի գրաֆիկան ու գեյմփլեյը և վաճառվել է նախորդ տարբերակների Dlc-ների հետ մեկտեղ։ The Metro Redux անունով հավաքածուն վաճառվել է PC, Xbox One և PlayStation 4 պլատֆորմների համար ։ Լուրեր են տարածվել, որ 4A Games Ուկրաինայում խնդիրներ ունենալու պատճառով տեղափոխվել է Մալտա և այժմ աշխատում է խաղի երրորդ մասի վրա ։ Ենթադրվում է, որ խաղը լինելու ավելի քիչ գծային և ունենալու է բաց աշխարհ ։
Metro-ի սերիաների շարքը նաև հայտնվելու է Մայքլ Դը Լուկայի և Solipsist Films-ի ֆիլմերում ։
Ծանոթագրություններ
Կատեգորիա:Հորինված աշխարհներ
Թիթեռների կրկես
«Թիթեռների կրկես» (The Butterfly Circus), ամերիկացի հեղինակ Ջոշուա Վայգելի կարճամետրաժ անկախ ֆիլմ, որի գլխավոր դերերը կատարել են Նիք Վույչիչը, Դագ Ջոնսն ու Էդուարդո Վերաստեգին։ Ֆիլմը ստացել է 100 հազար դոլար որպես մրցանակ «Դորփոստ Ֆիլմ Պրոջեքթ» բարեգործական նախագծի շրջանակներում ։
Սյուժե
Ֆիլմի գործողությունը ծավալվում է մեծ ճգնաժամի ժամանակ։ Մենդեսը՝ «Թիթեռ» կրկեսի տնօրենը, ժամանում է Հարավային Կարոլինա իր կրկեսախմբի հետ միասին։ Այստեղ նա հաճախում է տեղի տոնավաճառը, որտեղ հանդիպում է Ուիլ անունով մի դժբախտ մարդու, որն ի ծնե ձեռքեր ու ոտքեր չունի ու ստիպված է ի ցույց դնել ինքն իրեն։ Մենդեսի հետ հանդիպումից հետո, Ուիլը որոշում է մտնել նրա կրկեսախմբի կազմն ու թաքնվում է «Թիթեռ» կրկեսի մեքենաներից մեկի մեջ։ Մենդեսն ու կրկեսի դերասանները ջերմորեն ողջունում են երիտասարդին։ Ուիլն իմանում է կրկեսախմբի անդամների կյանքի մասին տարբեր տխուր պատմություններ ու այն, թե ինչպես է Մենդեսը նրանց վերադարձրել սերը կյանքի նկատմամբ։
Մի օր Ուիլը պատահաբար հայտնաբերում է, որ կարող է լողալ ու նա որոշում է բեմի վրա մի դժվար հնարք կատարել․ բարձրանալ գմբեթ, իսկ հետո ցատկել ջրով լի լողավազանի մեջ։ Նա երջանիկ է, որովհետև կարողացավ վերադարձնել իր հանդեպ հավատքը։
Ստեղծման պատմություն
Ֆիլմի ստեղծման գաղափարն առաջին անգամ ծագել է Ջոշուա ու Ռեբեկա Վայգելների մոտ, դրանից հետո, երբ նրանք տեսագրումներ են տեսել Նիք Վույչիչի հետ։ Գրելով սցենարը, Վայգելները դիմեցին Վույչիչի հասարակության հետ կապի համար ծառայությանը։ Նիքը դրական գնահատեց սցենարն ու ստորագրեց ֆիլմում գլխավոր դեր կատարելու համար պայմանագիրը։ Դագ Ջոնսը համաձայնվեց նկարահանվել «Թիթեռների կրկես» ֆիլմում, որովհետև նա դեռ գտնվում էր տպավորության տակ Վայգելի մեկ այլ կարճամետրաժ ֆիլմը դիտելուց հետո։ Ռեժիսորի հուշերով, նրա համար շատ կարևոր են գտնել Մենդեսի դերը կատարելու համար համապատասխան դերասանի։ Նա անգամ  չէր ենթադրում, որ Էդուարդո Վերեստեգին կհամաձայնվի մասնակցել այս կարճամետրաժ ֆիլմի նկարահանումներին։
Վույչիչի ինքնակենսագրության համաձայն, նրա հետ նկարահանումները մեկ շաբաթից քիչ տևեցին։ Դերասանի ապահովագրության համար, նրան կախեցին հարթակի վրա հատուկ գոտիների օգնությամբ։
«Դորփոստ Ֆիլմ Պրոջեքթ» նախագծի մրցանակը ստանալուց հետո, Վայգելները հայտարարեցին, որ ուզում են նկարահանել լիամետրաժ ֆիլմ «Թիթեռների կրկես» ֆիլմի հիման վրա։
Արտաքին հղումներ
Կատեգորիա:Ամերիկյան ֆիլմեր Կատեգորիա:2009 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Կարճամետրաժ ֆիլմեր
Իստոբնոե (գյուղ, Ռեպյովսկի շրջան)
Իստոբնոե (Истобное), գյուղ Ռուսաստանի, Վորոնեժի մարզի Ռեպյովսկի շրջանի կազմում։
Բնակչությունը 2002 թվականին գրանցված տվյալներով կազմում էր 1500 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վորոնեժի մարզի Ռեպյովսկի շրջանի բնակավայրեր
Պոպովո (գյուղ, Սաֆոնովսկի շրջան)
Պոպովո (Попово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Էիստվեռե
Էիստվեռե (Eistvere), գյուղ Էստոնիայի Յարվամաա նահանգի Իմավեռե շրջանում։
2011 թվականի տվյալներով գյուղում բնակվում էր 45 մարդ։
Արտաքին հղումներ
Կատեգորիա:Էստոնիայի Յարվամաա նահանգի Իմավեռե շրջանի բնակավայրեր Կատեգորիա:Էստոնիայի գյուղեր
Կարաիմովկա
Կարաիմովկա (Караїмівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կարաիմովկա գյուղում բնակվում էր 48 մարդ։ Բնակավայրը զբաղեցնում է 0,26 կմ² տարածք։ Բնակչության խտությունը կազմում էր 184,62 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի գյուղեր
Ալիեն
Ալիեն, գյուղ Արևմտյան Հայաստանում, Բիթլիսի վիլայեթի Սասունի գավառակում։
XIX դարի վերջերին ուներ ավելի քան 200 տուն հայ բնակիչ, որոնք զբաղվում էին անասնապահությամբ ու երկրագործությամբ։
Գյուղն ուներ վարժարան և հայկական եկեղեցի։
1894 թվականին թուրք հրոսակները Ալիենում այրել ու կողոպտել են 165 տուն, իսկ 1914–1918 թվականներին հիմնովին ավերել։ Միայն շատ քիչ բնակչի հաջողվեց փրկվել թշնամու սրից ։
Ծանոթագրություններ
Կատեգորիա:Արևմտյան Հայաստանի գյուղեր
(4916) Բրումբերգ
(4916) Բրումբերգ (Brumberg), աստերոիդ աստերոիդների հիմնական գոտում։ Հայտնաբերվել է 1970 թվականի օգոստոսի 10-ին Ղրիմյան աստղաֆիզիկական աստղադիտարանի կողմից Նաուչնիում ։
Միջին հեռավորությունը Արեգակից կազմում է 3,044579 ա. մ., առավելագույնը մոտենում է 2,7639 ա. մ. հեռավորության վրա և հեռանում 3,3253 ա. մ. ։ Արեգակի շուրջ մեկ ամբողջական պտույտ է կատարում 1940,39 երկրային օրվա ընթացքում, իր ուղեծրով շարժվելով միջինում 0,18553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,77° անկյուն։
Արտաքին հղումներ
Կատեգորիա:1970 թվականին հայտնաբերված աստղագիտական մարմիններ Կատեգորիա:Ղրիմյան աստղաֆիզիկական աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիվ (Բաբերդի գավառ)
Կիվ, գյուղ Արևմտյան Հայաստանում, Էրզրումի վիլայեթի Բաբերդի գավառակում ։ Գտնվում էր Ճորոխի ձախ կողմի վտակ Մադեն գետի հովտում։
Պատմություն
Հայերը տեղահանվել և Կամախի կիրճում կոտորվել են 1915 թվականի Մեծ եղեռնի ժամանակ ։
Բնակչություն
1872-1873 թվականներին ուներ 12 տուն հայ և 8 տուն թուրք բնակիչ։ 1914 թվականին հայերը կազմում էին 800 շունչ։
Պատմամշակութային կառույցներ
Կիվն ուներ Ս. Աստվածածին անունով եկեղեցի։
Կրթություն
Գյուղն ուներ վարժարան, որտեղ սովորում էին 60 աշակերտ ։
Ծանոթագրություններ
Կատեգորիա:Արևմտյան Հայաստանի գյուղեր
Սոմալիլենդ
Սոմալիլենդ, պաշտոնապես Սոմալիլենդի Հանրապետություն, ինքնահռչակ, չճանաչված պետություն, միջազգայնորեն ճանաչված Սոմալիի ինքնավար շրջան ։
Դե ֆակտո անկախ պետության կառավարությունը համարում է իրեն Բրիտանական Սոմալիլենդ պրոտեկտորատի հաջորդը, որը ունենալով կարճատև անկախություն որպես Սոմալիլենդի Պետություն, միացավ Սոմալիլենդի Հավատարմագրված տարածքին (նախկին Իտալական Սոմալիլենդ) որպեսզի կազմի Սոմալի Հանրապետությունը ։
Սոմալիլենդը գտնվում է Սոմալիայի հյուսիս-արևմտյան հատվածում, Ադենի ծոցի հարավային ափի շրջակայքում։ Սահմանակցում է Սոմալիին արևելքից, Ջիբութիին հյուսիս-արևմուտքից, Եթովպիային հարավից և արևմուտքից։
Աղբյուրներ
Կատեգորիա:Սոմալիլենդ Կատեգորիա:Չճանաչված երկրներ Կատեգորիա:Չճանաչված կամ մասամբ ճանաչված պետություններ Կատեգորիա:Անգլիախոս երկրներ և տարածքներ Կատեգորիա:1991 հիմնադրված պետություններ և տարածքներ Կատեգորիա:Արաբախոս երկրներ Կատեգորիա:Սոմալի Կատեգորիա:Բաժանված տարածաշրջաններ Կատեգորիա:Սոմալիի աշխարհագրություն Կատեգորիա:Վիճելի տարածքներ Կատեգորիա:Աֆրիկայի պատմություն Կատեգորիա:Նախկին բրիտանական գաղութներ
Թայյուան
Պատմություն
Թայյուան՝ հնադարյան մայրաքաղաք է, որը կառուցված Չժաո Ցզյանցի կողմից ( չին. ավանդ. 趙簡子 ) մոտ մեր թվարկությունից 500 տարի առաջ և անվանվել է Ցզինյան ( չին. ավանդ. 趙簡子 )։ Քաղաքը վերանվանվել է Թայյուան Ցին կայսրության օրոք։ Չինաստանի որոշ կայսրեր ծնվել են այստեղ, նրանցից հայտնի է Լի Շիմինը Թան կայսրությունից ։
Սկզբնական Ցզինյանը եղել է հնադարյան Չժաո կայսրության ռազմավարական կենտրոններից մեկը։ Դրանից հետո մ.թ.ա. 221 թվականին Ցին թագավորությունը նվաճեց Չժաո թագավորությունը, քաղաքը դարձավ Թայյուան ​​շրջանի հրամանատարի նստավայրը։ Այդ տեղը Խան կայսրության օրոք ուներ նույն կարգավիճակը։
VI դարում լինելով Արևելյան Վեյ և Հյուսիսային Քի նահանգների երկրորդ մայրաքաղաքը, քաղաքը արագ զարգացավ և դարձավ բուդդայական մեծ կենտրոն։
562 թվականին ստեղծվեց նոր քաղաք, իսկ ավելի ուշ, Թան կայսրության ժամանակներում (733 թվականին), այն միացվեց  հին քաղաքին։
Գոյություն ունեցող ավելի հին քաղաքներից մեկն Աստծո տաճարն է (聖母殿)՝ Ցզին Ցի համալիրի ներսում, որը կառուցված է  եղել 1023 թվականին և վերակառուցվել է 1102 թվականին։
Քաղաքում մի քանի անգամ ուժեղ ջրհեղեղներ են եղել. Մ.թ.ա. 453 թվական, Մ.թ.ա. 969 թվական, այն ավերվել է Պատերազմի ժամանակ՝ 1125 թվականին։ Մին դինաստիայի օրոք (1568 թվական) քաղաքային պարիսպը նորից վերաշինվել է։
XX դարում Սինհայական հեղափոխությունից հետո քաղաքը գտնվում էր Յան Սիշան միլիտարիստի հսկողության տակ։ Միլիտարիստական երկպառակտման դարշրջանում նա կարողացավ հեռու մնալ բախումների մեծամասնությունից, որի արդյունքում Թայյուանը կարողացավ համաշխարհային իրադրությունում զարգանալ։ 1936 թվականին Յան Սիշանը գաղտնի պայամանավորվել էր կոմունիստների հետ ճապոնական ագրեսիայի դեմ միակ ճակատը ստեղծելու մասին, և երբ 1937 թվականին սկսվեց ճապոնա-չինական պատերազմը, գոմինդանցիները և կոմունիստները միասին կռվում էին ճապոնացիների դեմ Թայյունին մոտենալու համար։ Սակայն 1937 թվականի նոյեմբերին ամեն դեպքում գրավվեց ճապոնացիների կողմից, ոորոնք մնացին այստեղ մինչև պատերազմի ավարտը։
1945 թվականին Ճապոնիայի կապուտիլյացիայից հետո քաղաքը կրկին անցավ Յան Սիշանի հսկողության տակ, որը քաղաքացիական պատերազմի ժամանակ կռվեց կոմունիստների դեմ Չան Կայշիի կողմից։ Թայյունը զբաղված էր կոմունիստներով միայն 1949 թվականին։
Վարչա-տարածքային բաժանում
Թայյուան քաղաքային շրջանը բաժանված է 6 շրջանի, 1 քաղաքային գավառի և 3 գավառի։
Արդյունաբերություն
Սև մետաղաձուլություն, ծանր մեքենաշինություն, քիմիական և թեթև արդյունաբերություն։ Թայյուան շրջանում կան ածխի,երկաթի հանքաքարի և կրաքարի գտածոներ։
Տրանսպորտ
Քաղաքային շրջանի կոմերցիոն ավիափոխադրումներն իրականցնում է Թայյուն Ուսու միջազգային օդանավակայանը։
Կլիմա
Մայրցամաքա-մուսսոնային կլիմա, ձմռանը ձյուն է գալիս, բայց ոչ շատ։ Ամառը անձրևային է, գարունը՝ չոր և քամոտ։ Աշնանը եղանակը տաք է և պարզ։ Տարվա միջին ջերմաստիճանը 9,5 ℃ է։
Հունվարյան միջին ջերմաստիճանը -6,4 ℃ է, հուլիսյանը՝ +23,5 ℃: Սառնամանիքները տևում են հոկտեմբերի կեսից մինչև ապրիլի կեսերը, այսինքն մոտավորապես 140-190 օր։ Տարեկան տեղումների քանակը 500 մմ է։
Սև խորանարդ մետր
«Սև խորանարդ մետր» («Чёрный кубометр»), Կազիմիր Մալևիչի «Սև քառակուսի» նկարի հուշարձանը, որը բացվել է 2015 թվականին Ռուսաստանի Դաշնության մայրաքաղաք Մոսկվայում։ Այն գտնվում է Չիստիե պրուդի լճակի մոտ, «Ռոստի ախոռ» սեփական տան բակում։ Արձանի բացումը հարմարեցվել է նկարի 100-ամյակին։
Նախապատմություն
1990-ական թվականների առաջին կեսին լուսանկարիչ և լրագրող Յուրի Ռոստը Չիստիե պրուդի լճակի մոտ գնեց թեյագործ Բոտկինների նախկին ախոռը, որը վերակառուցեց՝ դարձնելով իր արվեստանոցը։ Արվեստանոցը ստացավ ոչ պաշտոնական՝ «Ռոստի ախոռ» անվանումը, որը հետագայում փոխանցվեց հայտնի հեռուստահաղորդմանը, որը վարում էր ինքը՝ Ռոստը ։
Պատմություն
2015 թվականին, Կազիմիր Մալևիչի «Սև քառակուսի» նկարի 100-ամյակի առթիվ, Ռոստի նախաձեռնությամբ «Ռոստի ախոռում» բացվեց «Սև խորանարդ մետր» քանդակը։ Քանդակային հորինվածքը, ինչպես և նկարը, սուպրեմատիզմի բոլոր կանոններով է։ Քառակուսի մետրում պահպանված են «Սև քառակուսու» բոլոր համամասնությունները։ Յուրաքանչյուր կողմի երկարությունը 79,5 սանտիմետր է։ Երկրաչափական պատկերների մաթեմատիկական այսպիսի ճշգրտությունը կարևոր էր Մալևիչի հիմնած «Սուպրեմուս» նկարչական խմբի անդամների համար։ Նույնիսկ նյութը, որից պատրաստվել է այս քանդակը, տուրք է ֆուտուրիզմին։ Օգտագործվել է կարբոն նյութը, որը կիրառվում է տիեզերական տեխնիկայում։ «Սև քառակուսին» ստեղծելու ժամանակ տիեզերական թռիչքների մասին գաղափարներ դեռևս չկային, սակայն դրանից որոշ ժամանակ անց Մալևիչը սկսեց մտածել այդ մասին ։
Արտաքին աղբյուրներ
Կատեգորիա:Հուշարձաններ այբբենական կարգով Կատեգորիա:Մոսկվայի հուշարձաններ Կատեգորիա:2015 հիմնադրումներ Ռուսաստանում
Խաչակիրներ (վեպ)
«Խաչակիրներ», որոշ թարգմանություններում «Թրակիրներ» ( Krzyżacy, kšyžacy), Հենրիկ Սենկևիչի պատմավեպը։ Առաջին անգամ հրատարակվել է «Tygodnik Ilustrowany» ամսագրում 1897-1900 թվականներին, գրքի տեսքով՝ 1900 թվականին։ Գործողությունները ընդգրկում են 1399(թագուհի Յադվիգի մահվան տարին)-1410(Գրյունվալդյան ճակատամարտ) թվականները։
Վեպի հրատարակման ժամանակ ընթանում էին բողոքի ակցիաներ ընդդեմ գերմանականացման, որը կազմակերպվել էր պրուսական կառավարության կողմից։ Սենկևիչը վեպը գրել է լեհերին ոգեշնչելու և խիզախություն հաղորդելու նպատակով։ Նա ցանկանում էր ցույց տալ Լեհաստանը իր վերելքի ժամանակաշրջանում։
Անդրադառնալով լեհ ժողովրդի 15-րդ դարի կյանքին՝ Սենկևիչը ցայտուն կերպով ցույց է տալիս խաչակիրների Օրդենի քաղաքականության ագրեսիվ բնույթը Լեհաստանի և Լիտվիայի վերաբերմամբ, պատմում, թե Օրդենն ինչպես էր կեղեքում իր ժողովրդին և իրեն ենթակա տարածքներում ապրող ժողովուրդներին։ Օրդենին հպտակ գյուղացիները մասսաներով փախչում են Պրուսիայից, իսկ Լեհաստանին սահմանակից մի քանի գյուղ բոլորովին ամայացել են։
Սենկևիչը վեպում ստեղծում է մի շարք ցայտուն պատկերներ, որոնք ցույց են տալիս Օրդենի ասպետների անողոք դաժանությունը, նրանց ագահությունը փողի նկատմամբ։ Նրանք հարձակվում էին լեհական գյուղերի վրա, կոտորում էին գյուղացիներին, կանանց անարգում էին ամուսինների և եղբայրների աչքի առաջ, իսկ դիմադրողներին կախաղան էին հանում։ Սենկևիչը համոզիչ կերպով ցույց է տալիս, որ խաչակիրները կրոնական լոզունգներն օգտագործում էին ուրիշի տարածքները զավթելու համար։
Վեպն ավարտվում է Գրյունվալդի ճակատամարտով (1410), երբ տևտոնական Օրդենը ջախջախվեց սլավոնների միացյալ զորքերի ուժերով։
«Խաչակիրներ» վեպում Սենկևիչն նկարագրում է մանր շլյախտայի կյանքը գյուղերում, ցույց է տալիս նրա ձգտումը՝ ընդարձակելու իր տիրապետությանները։ Այսպես, ասպետ Մացկո Բոգդանցին, որը «հող և աշխատող գյուղացինր ձեռք բերելոււ մեծ ագահություն ուներ», երազում է նոր ճորտ գյուղացիներ ձեռք բերել, ամրոց կառուցել իր եղբորորդի Զբիշկոյի համար։
Ժամանակաշրջանը հիանալի պատկերում են՝ ահեղ վրիժառու ասպետ Յուրանդ Սպիխովցին, որի հենց միայն անունը խուճապային սարսափ է հաղորդում թշնամիներին, չունևոր շլախտայական ընտանիքից սերված պատանի Զբիշկոն, որի մեջ ցույց են տրված ատելություն թշնամիների նկատմամբ, երիտասարդական դյուրաբորբոքություն և մենամարտի սեր, Յագենկան, մի խիզախ և ուժեղ աղջիկ, որը որսի մեջ տղամարդկանց չի զիջում, նրա երկրպագուները՝ հարևան գյուղերի շլյախտիչ Չտանն ու Վիլկը, որոնց հրապուրում է ոչ միայն աղջկա գեղեցկությունը, այլև նրա ստանալիք ժառանգությունը։
Էկրանավորում
1960 թվականին Գրյունվալդյան ճակատամարտի 550-րդ տարեդարձին նվիրված նկարահանվել է ռեժիսոր Ալեքսանդր Ֆորդոմի վեպի արկածային ֆիլմ, որը կոչվում է «Խաչակիրներ»։
1971 թվականին թողարկվել է ռեժիսոր Մարիա Կանևսկայի «Իշխանուհի Աննայի մատանին» (Pierscien ksieznej Anny»)մանկական ֆիլմը, որը պատմում էր երեք տղաների ֆանտաստիկ արկածների մասին, որոնք ամառային արձակուրդների ժամանակ որոշել էին ուսումնասիրել հին դղյակի ավերակները։
Արտաքին հղումներ
Կատեգորիա:Լեհերեն վեպեր
Բրոնիցա (այլ կիրառումներ)
Բրոնիցա, կարող է վերաբերել՝
Պետրովաց (համայնք)
Պետրովաց համայնք (Општина Петровац), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Դրինիչ գյուղը։
Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 367 մարդ ։
Բնակավայրեր
Համայնքի կազմի մեջ են մտնում 6 բնակավայրեր, որոնց թվում է Դրինիչ գյուղը ։
Ծանոթագրություններ
Կատեգորիա:Սերբական Հանրապետության համայնքներ
Ալիգետիկ (Բուլանըխի գավառ)
Ալիգետիկ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում, Մուշ քաղաքից մոտ 30 կմ հյուսիս, Մուշ-Էրզրում ճանապարհի մոտ, Արածանիի ձախ ափին, հացառատ հարթավայրում։
XX դարի սկզբներին ուներ 57 տուն հայ բնակիչ, որոնք հիմնականում զբաղվում էին երկրագործությամբ ու անասնապահությամբ։ Ալիգետիկի բնակիչների մեծ մասը զոհվել է 1915 թվականի Մեծ եղեռնի ժամանակ, մնացածները փրկվել և ապաստանել են Արևելյան Հայաստանում։
Ծանոթագրություններ
Կատեգորիա:Արևմտյան Հայաստանի գյուղեր
Ալեսանդրո Սաֆինա
Ալեսանդրո Սաֆինա (Alessandro Safína, ), իտալացի օպերային և էստրադային երգիչ (տենոր)։
Արտաքին հղումներ
Կատեգորիա:Իտալացի երգիչներ Կատեգորիա:Տենորներ Կատեգորիա:Իտալացի դերասաններ Կատեգորիա:Իտալացի օպերային երգիչներ
Էռնանի (դրամա)
Էռնանի (Hernani), ֆրանսիացի գրող, բանաստեղծ և ողբերգակ Վիկտոր Հյուգոյի ռոմանտիկ դրաման` հինգ գործողությամբ, գրված 1829 թվականի սեպտեմբերի 25-ին։ Առաջնախաղը կայացել է 1830 թվականի փետրվարի 25-ին «Կոմեդի ֆրանսեզ» թատրոնում։ Առաջին անգամ հրատարակվել է 1830 թվականին։
Ստեղծման պատմություն
1829 թվականին «Մարիոն Դելորմ» պիեսի արգելումից հետո Վիկտոր Հյուգոն միանգամից սկսել է գրել նոր` «Էռնանի» դրաման։ Արքայական ինքնահաճությունը պատկերող սյուժեի փնտրտուքներում Վիկտոր Հյուգոն կանգ է առել մի հին պատմվածքի ժամանակագրության վրա, որը պատմում է այն մասին, թե ինչպես է Իսպանիայի թագավոր Ֆիլիպ II Հաբսբուրգի նախարար դոն Ռույ Գոմես դե Սիլվան ընկել անհարմար դրության մեջ այն պատճառով, որ թագավորը սիրահարվել է իր կնոջը։ Սակայն Հյուգոն մեծապես փոխել է այս պատմությունը` գործողությունները բերելով ավելի վաղ` Ֆիլիպ II-ի հոր` Իսպանիայի թագավոր Կառլոս I-ի (որը դարձել է Կառլոս V կայսր) թագավորման ժամանակաշրջան, և թագավորի մրցակից է դարձրել ոչ թե նրա նախարարին, այլ ազնիվ խուլիգան դարձած շնորհազուրկ մեծազարմիկ Էռնանիին։ Այսպիսով Հյուգոն սրել է պիեսի սոցիալական բովանդակությունը, որը ներծծված էր արքայական միապետության դեմ բողոքի ոգով։ Հերոսի Էռնանի անունը Հյուգոն վերցրել է իսպանական սահմանային Էռնանի քաղաքի անունից, որով նա 1811 թվականին ճամփորդել է ։
Առաջնախաղ և առաջին բեմադրություններ
1829 թվականի սեպտեմբերի 25-ին Հյուգոն ավարտել է «Էռնանի» դրաման և հոկտեմբերի 1-ին Կոմեդի ֆրանսեզ թատրոնի թատերախումբը անց է կացրել դրա ընթերցումը` ընդունելով դրամատուրգի նոր պիեսը բեմադրության համար։ Առաջնախաղը կայացել է 1830 թվականի փետրվարի 25-ին, գլխավոր դերերը մարմնավորել են թատերախմբի լավագույն դերասանները` Ջոաննին (Ռուի Գոմես), Ֆիրմեն (Էռնանի), մադմազել Մարսը (դոնյա Սոլ) և այլն։
Այս պիեսի առաջնախաղը կարևոր իրադարձություն էր ռոմանտիկ թատրոնի պատմության մեջ։ Պետք է հաշվի առնել այն փաստը, որ այդ ժամանակ որոշվում էր ռոմանտիկ դրամայի և մի խումբ գրողների և բանաստեղծների գործունեության ճակատագիրը, որոնք ձգտում էին ասպարեզ բերել նոր ռոմանտիկ արվեստ։ «Մարիոն Դելորմ» արգելքի պատճառով բարձրացված աղմուկն այնքան էր ցնցել Փարիզի գրականա-թատերական շրջանակները, որ նոր ռոմանտիկ «Էռնանի» պիեսի բեմադրմանը Հյուգոյի թե՛ կողմնակիցները, թե՛ հակառակորդները պատրաստվում էին ինչպես վճռորոշ մարտի։ Կլասիցիզմի կողմնակիցները կենտրոնացրել էին իրենց ողջ ուժերը, որպեսզի հասնեն «Էռնանիի» տապալմանը։ Հյուգոյի և ռոմանտիզմի կողմնակիցներն իրենց հերթին պատրաստվում էին ճակատամարտի։ Ռոմանտիզմի համակիր երիտասարդ նկարիչներ, երաժիշտներ և գրականագետներ Թեոֆիլ Գոթիեն, Ժերար դե Ներվալը, Օնորե դը Բալզակը, Էկտոր Բեռլիոզը և ուրիշներ պիեսի առաջնախաղին էին բերել սկսնակ երիտասարդ նկարիչների և գրականագետների մեծ խմբեր ։ Նախարարական թերթերը փորձում էին թուլացնել պիեսի շուրջ ծագած աղմուկը, ջանում էին նրան տալ նեղ գրական նշանակություն։ Առաջնախաղի օրը Հյուգոյի և ռոմանտիզմի կողմնակիցները ժամը մեկին հավաքվել էին թատրոնում` իրենց աղմկոտ վարքով գրավելով անցորդների ուշադրությունը։ Շուտով կլասիցիստները սկսել են թատրոնից աղբակույտեր նետել նրանց վրա։ Մտնելով թատրոնի շենք` ռոմանտիկ երիտասարդությունը շարունակել է իրեն ծայրահեղ հանդուգն պահել։ Բեմադրությունը ուղեկցվել է աղմկոտ ծափահարություններով, տարբեր բուռն գործողություններով։
Այս պիեսի շուրջ ծավալվող վեճերը գրականության պատմության մեջ մնացել են «ճակատամարտ «Էռնանիի» համար» անունով։ Առաջնախաղն ընդհանուր առմամբ անհերքելի հաջողություն է ունեցել։ «Էռնանիի» բեմադրությունը վառ իրադարձություն էր Ֆրանսիայում նոր գրական ուղղության ստեղծման պայքարի պատմության մեջ։ Հանրության ընդունելությունը խանդավառ էր` Բորբոնների միապետության դեմ հանրային բողոքների համատեքստում։ «Էռնանիի» քառասունհինգ ներկայացումներն անցել են լեփ-լեցուն դահլիճներում, ինչը հազվադեպ իրադարձություն է եղել Փարիզի ակադեմիական թատրոնի համար։ Հայտնվելով Հուլիսյան հեղափոխության նախօրյակին` պիեսը տոգորված է եղել հակամիապետական, ազատասիրական տրամադրությամբ, իսկ նրա հերոսը` աննախադեպ բարեկիրթ մարդ, որ թագավորի կողմից օրենքից դուրս է հայտարարվել, Հյուգոյի ժամանակակիցների կողից ընդունվել է որպես խռովարարության ու իշխանության հանդեպ անհնազանդության մարմնավորում։
Դրանից առաջ, 1830 թվականին, լույս է տեսել պիեսի առանձին հրատարակությունը` «Էռնանի կամ Կաստիլյան պատիվ» խորագրով։ Այստեղ իրադարձությունները դեռ չեն ունեցել հատուկ վերնագրեր, իսկ տեքստ ամբողջովին գրված է բեմադրությանը հարմարեցված ձևով։ Հատկապես նկատելի կրճատումներ են եղել երրորդ գործողության մեջ։ Տեքստը ամբողջությամբ առաջին անգամ հրատարակվել է 1836 թվականին։ 1838 թվականին «Էռնանիի» բեմադրությունները վեսկսվել են չեն դադարել մինչև 1851 թվականը, երբ պիեսը արգելվել է Նապոլեոն IIIի կողմից։ «Էռնանի» դրաման, ինչպես և Հյուգոյի մյուս արգելված պիեսները, հնարավորություն է ստացել նորից հայտնվել թատրոնի բեմերում միայն 1870 թվականին։
Սյուժե
Հիմնական գործողությունները կատարվում են 1519 թվականի փետրվար-օգոստոս ամիսներին` Իսպանիայի Սարագոսա, Արագոն, ինչպես նաև` Աախեն քաղաքներում։
Սարագոսայում դոնյա Սոլը ուշ երեկոյան իր մորեղբոր և փեսացուի՝ հերցոգ Ռուի Գոմես դե Սիլվայի պալատում սպասում է իր սիրահար Էռնանին։ Դոնյա Սոլին սիրահարված թագավոր դոն Կառլոսը կաշառում է նրա դաստիարակին և մտնելով պալատ` թաքնվում է պահարանի մեջ։ Հայտնվում է կասկածներից տանջվող Էռնանին. նա սիրում է դոնյա Սոլին, սակայն իր պարտքն է համարում հիշեցնել նրան, որ ինքն արժանի չէ նրան, որ ինքը իսպանական արքունիքի դատապարտված գրանտի որդին է, զրկված է տիտղոսից և կարողությունից և ստիպված դարձել է անտառային ավազակ, և որ նրան սպասում է կառափնարանը։ Դոնյա Սոլը սիրո և հավատարմության երդում է տալիս Էռնանիին և խոստանում, որ կհետևի նրան ամեն տեղ, նույնիսկ` կառափնարան։ Դոն Կառլոսը դուրս է գալիս պահարանից սիրախաղ է սկսում դոնյա Սոլի հետ. կատաղած Էռնանին մերկացնում է սուրը։ Անսպասելիորեն պալատ է վերադառնում ծեր հերցոգ Ռուի Գոմես դե Սիլվան և նախատում է դոնյա Սոլին և երիտասարդ մարդկանց։ Դոն Կառլոսը բացահայտում է իր ծպտվածությունը և խոսակցությունը վարում է քաղաքական թեմաներով։ Հերցոգ Ռուի Գոմես դոն Սիլվան հավատացնում է Կառլոսի արքային, որ ինքը հավատարիմ է, իսկ Էռնանիին մեղադրում է ատելության և վրեժ ծարավի համար։
Կեսգիշերին թագավորը խանգարում է Դոնյա Սոլին փախչել Էռնանիի հետ և առաջարկում է նրան դարձնել հերցոգուհի և ողողել հարստության մեջ, սակայն աղջիկը մերժում է միապետի առաջարկները։ Իր հավատարամի լեռնականների հետ հայտնված Էռնանին թագավորին գերի է վերցնում և մարտահրավեր է նետում նրան, սակայն թագավորը հեգնելով հրաժարվում է` ասելով, որ դա ավազակի համար շատ մեծ պատիվ կլինի։ Էռնանին անկարող էր մարդասպան դառնալ և ստիպված արձակում է թագավորին։ Դոնյա Սոլը խնդրում է Էռնանիին իրեն իր հետ վերցնել, սակայն Էռնանին այդպիսի զոհողություն ընդունել չէր կարող։ Արագոնի լեռներում, հերցոգ դե Սիվայի պալատում պատրաստվում են դոն Ռուի Գոմեսի և դոնյա Սոլի հարսանիքին։ Էռնանին ուխտավորի տեսքով մտնում է պալատ և մեղադրում է սիրելիին դավաճանության համար, սակայն տեսնելով հարսանեկան գիշերվա համար աղջկա կողմից պատրաստված դաշույնը, զղջում և ներողություն է խնդրում։
Ներս է մտնում հերցոգը և իր հարսնացուին տեսնում է Էռնանիի գրկում, նա ցնցվում է` տենելով հյուրի դավաճանությունը։ Երիտասարդը խնդրում է խնայել դոնյա Սոլին և միայն իրեն սպանել։ Թագավորը զինվորների հետ հայտնվելով պալատում` պահանջում է հանձնել Էռնանին։ Հավատարիմ մնալով հյուրընկալության օրենքին` հերցոգը թաքցնում է Էռնանիին, իսկ թագավորին պատասխանում է, որ որևէ դավաճան չի գտնվել։ Վրդովված թագավորը սպառնում է պատժել դոն Ռուի Գոմեսին անհնազանդության համար և հերցոգի հարսնացուին գերի է վերցնում։ Դոնյա Սոլի հետ թագավորի գնալուց հետո Ռուի Գոմեսը Էռնանին բաց է թողնում թաքստարանից։ Էռնանին խնդրում է հերցոգին չսպանել իրեն հիմա. նա նախ պետք է վերժ լուծի թագավորից և ազատի դոնյա Սոլին։ Հերցոգին տալով իր որսորդական եղջյուրը` Էռնանին երդվում է կյանքը տալ, երբ նա դա պահանջի։
Գիշերը Աախենում հավաքվում են դոն Կառլոսի սպանությունը ծրագրող գերմանացի և իսպանացի դավադիրները։ Թագավորի հանդեպ իրենց ատելությամբ առանձնանում են մի ծերունի և մի երիտասարդ, որ նոր էին միացել խմբին։ Դոն Կառլոսը իսպանական թագավորների գերեզմանոցում մտորում է իշխանության ծանր բեռի մասին և նախնիների մեռյալ հոգիներից օգնություն է խնդրում պետության կառավարման համար։ Հեռվից լսվում է զանգակների ձայնը. դոն Կառլոսը հռչակված է Կառլոս V: Նոր կայսրը հրամայում է բերել դոնյա Սոլին, այն հուսով, որ նա այս անգամ կհամաձայնի։ Կայսրը հրամայում է պահակախմբին բռնել հայտնի դավադիրներին` կոմսերին և հերցոգներին, իսկ մյուսներն անարժան են վրեժի։ Էռնանին առաջ շարժվելով` բացահայտում է իր անունը և ասում, թե ինքն արքայազն Խուան Արագոնսկին է, Սեգորբի և Կարդոնի հերցոգը, և որ իրավունք կառափնարան գնալու։ Դոնյա Սոլը ծնկի է գալիս կայսեր առաջ և խնդրում է խնայել Էռնանիին` համաձայնելով զիջել նրա պահանջներին, եթե նա խնայի Էռնանիին։ Կայսրը ներում է բոլորին և համաձայնում է դոնյա Սոլի և Էռնանիի հարսանիքին` վերադարձնելով նրան իր տիտղոսները։ Նախկին ավազակը հրաժարվում է թշնամանքից և վրեժից և երդվում է հավատարիմ մնալ նոր թագավորին։ Էռնանին և դոնյա Սոլը երջանիկ են և չեն նկատում ծեր հերցոգ Ռուի Գոմեսի ատելությամբ լի հայացքները։
Սարագոսում գտնվող արքայազն Արագոնսկու պալատում Էռնանին և դոնյա Սոլը իրենց հարսանիքից հետո երազում են երջանիկ ապագայի մասին։ Հանկարծ լսվում է որսորդական եղջյուրների ձայնը, և հայտնվում է հերցոգ Ռուի Գոմես դե Սիլվան։ Հերցոգը հիշեցնում է Էռնանիին իր խոստումի մասին և առաջարկում է ընտրել դաշույնը կամ թույնը. Էռնանին վերցնում է թույնը։ Դոնյա Սոլը, հասկանալով որ աղաչանքը և սպառնալիքները անօգուտ են, վերցնում է թույնի սրվակը և խմում է կեսը, իսկ մյուս կեսը խմում է Էռնանին։ Սիրահարները գրկում են միմյանց և մահանալուց առաջ շնորհակալություն են հայտնում երկնքին` կարճատև երջանկության համար։ Սարսափելով իր արարքից` ծեր հերցոգն ինքնասպան է լինում։
Իստոմինո (գյուղ, Տարուսկի շրջան)
Իստոմինո (Истомино), գյուղ Ռուսաստանի, Կալուգայի մարզի Տարուսկի շրջանի կազմում։
Բնակչությունը 2007 թվականին գրանցված տվյալներով կազմում էր 33 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1720 թվականին հիմնադրված բնակավայրեր Կատեգորիա:Ռուսաստանի Կալուգայի մարզի Տարուսկի շրջանի բնակավայրեր
Պոպովո (գյուղ, Տյուշինսկոե գյուղական բնակավայր)
Պոպովո (Попово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Գավրիիլ Գորդեև
Կենսագրություն
Ծնվել է 1982 թվականի դեկտեմբերի 17-ին Պերմում։ Սովորել է Դյագիլևի անվան գիմնազիայում։ Ավարտել է Պերմի պետական տեխնիկական համալսարանը։
2011 թվականից մինչև 2016 թվականներին նա եղել է Ռուսաստանի՝ Մոսկվայի Սբերբանկի փոխնախագահի խորհրդական հաղորդակցման, ստեղծագրոծական զարգացման ուղղությամբ։
2011-2014 թվականներին նա եղել է Olivetta իտալական, մոսկովյան ռեստորանի համասեփականատերը ։
2012 թվականից՝ «Comedy Radio»-ի գլխավոր պրոդյուսեր։
2014 թվականի դեկտեմբերից մինչև 2016 թվականը աշխատել է որպես ТНТ հեռուստաալիքի մարքեթինգի և PR-ի տնօրեն։
2016 թվականի սեպտեմբերի 21-ին նշանակվել է ТНТ4 հեռուստաալիքի տնօրեն ։
2017 թվականի սեպտեմբերի 14-ին մասնակցել է ТНТ4 հեռուստաալիքի «Փող կամ խայտառակություն» շոուին։
2018 թվականի հուլիսի 24-ին հայտարարվեց, որ Գավրիիլը «ՆՏՎ Պլյուս Նաշ Ֆուտբոլ» նոր հեռուստաալիքի գլխավոր պրոդյուսերն է ։
Անձնական կյանք
Ամուսնացած է, ունի մեկ որդի և դուստր։
Արտաքին հղումներ
Կատեգորիա:Դերասաններ այբբենական կարգով Կատեգորիա:Ռուս դերասաններ Կատեգորիա:Ռուս պրոդյուսերներ Կատեգորիա:Կեղծանուններ Կատեգորիա:Ռուս հաղորդավարներ
Կիսելի (գյուղ, Ստարոկոնստանտինովի շրջան)
Կիսելի (Киселі), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Կիսելի գյուղում բնակվում էր 391 մարդ։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի գյուղեր
Խեք
Տես նաև
Կատեգորիա:Արևմտյան Հայաստանի գյուղեր
Հայկ Մանուկյան
Արիս Դեմերցիս
Ռեժիսոր և օպերատոր Արիս Դեմերցիսը Մանուկյանի ուսանողն էր, հետագայում նաև ասպիրանտը։ Նա իր որոշ տպավորությունները նկարագրել է «New English Review» վեբ ամսագրում հրապարակված «Կինոռեժիսոր դարձնելը» կարճ պատմվածքում։
Արտաքին հղումներ
Կատեգորիա:Ամերիկահայ պրոֆեսորներ Կատեգորիա:Ամերիկահայ կինո Կատեգորիա:Ամերիկահայեր
Էիվեռե
Էիվեռե (Eivere), գյուղ Էստոնիայի Յարվամաա նահանգի Պաիդե շրջանում։
2011 թվականի տվյալներով գյուղում բնակվում էր 52 մարդ։
Արտաքին հղումներ
Կատեգորիա:Էստոնիայի Յարվամաա նահանգի Պաիդե շրջանի բնակավայրեր Կատեգորիա:Էստոնիայի գյուղեր
Լաքի Դայմոնդ Ռիչ
Լաքի Դայմոնդ Ռիչ (1971, Նոր Զելանդիա), կրկեսի արտիստ և հասարակ քաղաքացի, ով 2006 թվականին գրանցվել է Գինեսի ռեկորդների գրքում՝ որպես աշխարհի ամենաշատ դաջվածքներ ունեցող մարդ։ Նրա մարմնի գրեթե 100%-ը պատված է դաջվածքներով, այդ թվում նաև առնանդամը, ականջները և բերանը ։ Հիմնականում զբաղվում է փողոցային ցուցադրություններով։ Հաճախ մասնակցում է տարբեր միջոցառումների և միջազգային ելույթների։ Ռիչի ամենահայտնի համարներից մեկը սուսեր կուլ տալն է։ Նաև կատարում է աճպարարական հնարքներ մոնոցիկլի վրա կանգնած ։
Ամբողջ մարմինը դաջվածքներով պատելու գաղափարը նա ունեցել է դեռևս մանկուց։ Ռիչի առաջին դաջվածքը քորոցի տեսք ունի, գտնվում է կողային մասում ։ Մարմինը լիովին դաջվածքներով պատելուց հետո նա ցանկացավ դրանց երանգներ տալ և ավելացրեց մոտավորապես 3 գույն ։
Ծանոթագրություններ
Կատեգորիա:Կրկեսի դերասաններ‏ Կատեգորիա:Գինեսի գրքի ռեկորդակիրներ
Քաշան (Իրան)
Քաշան (ֆարսի՝کاشان), քաղաք Իրանի Իսֆահան (Սպահան) գավառի հյուսիսարեւելյան մասում։ 2017 թ. մարդահամարի տվյալներով բնակչությունը կազմում է 396987 մարդ (90828 ընտանիք) ։
Որոշ ստուգաբանների կարծիքով՝ անվանումը ծագում է կասիաններից, ովքեր քաղաքի բնիկ բնակիչներն են, որոնց մասին հիշատակումներ կան Թափե Սիալքում՝ Ք.ա. 9000 տարի առաջ։ Այնուհետեւ այն անվանել են «Քաշիան», որն էլ հենց քաղաքի անվանումն է։ 12-14-րդ դդ. միջեւ Քաշանը բարձրորակ խեցեղենի եւ հախճասալիկների արտադրության կարեւոր կենտրոն էր։ Արդի պարսկերենում հախճասալիկի անվանումը՝ քաշի, ծագում է այս քաղաքի անվանումից։
(4917) Յուրիլվովիա
(4917) Յուրիլվովիա (Yurilvovia), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 28-ին Ղրիմյան աստղաֆիզիկական աստղադիտարանի կողմից Նաուչնիում ։
Քաշան (Իրան)
Քաշանը բաժանված է երկու մասի՝ լեռնային եւ անապատային։ Արեւմտյան մասում շրջապատում են Կարկասի լեռնաշղթայի երկու մեծ գագաթները, Գարգաշ սարը՝ հարավ-արեւմուտքում (այստեղ է գործում Իրանի ազգային աստղադիտարանը ամենամեծ աստղադիտակով) եւ Արդեհաալ սարը՝ արեւմուտքում, որը նաեւ հայտնի է «Քաշանի Դամավանդ» անվամբ եւ Արդեհաալ լեռների ամենամեծ գագաթը (Կենտրոնական Իրանում Կարկասի լեռնաշղթայի ավարտվող մասով)։
(4917) Յուրիլվովիա
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Ղրիմյան աստղաֆիզիկական աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քաշան (Իրան)
2007 թ. օգոստոսի 9-ին Իրանը Պատմական սռնիի թեւը, Սիալքն ու Քաշանը գրանցեց Յունեսկոյի համաշխարհային ժառանգության ցուցակում ապագայում հնարավոր գրանցման համար։ Այս վայրերի հստակ սահմանումը Քաշանի հետ գրանցման թեկնածության առաջադրման համար պարզ չէր։ 2012 թ. Իրանը հաջողությամբ առանձին թեկնածության առաջադրեց Թեւի այգին Յունեսկոյի ցանկում գրանցելու համար՝ որպես Պարսկական այգիների համաշխարհային ժառանգության վայր։ Չնայած դրան՝ Պատմական սռնիի թեւը, Սիալքն ու Քաշանը լիովին մնում են Իրանի նախնական ցուցակում։
Պատմություն
Քաշանում բնակության ավելի վաղ ապացույցները թվագրվում են Պալեոլիթյան ժամանակաշրջանով, որոնք հայտնաբերվել են Նիասարում, Քաֆթար Խունում եւ Սեֆիդ-Աբում ։ Միջին պալեոլիթյան ժամանակաշրջանի երկաթե գործիքներ են գտնվել Նիասարի եւ Քաֆթար Խունի տրավերտինի հանքավավայրում։ Ուշ պալեոլիթյան խմբերը բնակվում էին Սեֆիդ-Աբի աղբյուրի եւ Քաշանի հարավ-արեւմուտքում ։
Հնագիտական գտածոները Սիալք Հիլոքսում, որոնք տարածվում են Քաշանի արեւմուտից 6 կմ. հեռու, բացահայտում են, որ այս շրջանը նախապատմական ժամանակաշրջանում քաղաքակրթության սկզբնական աղբյուրներից էր։ Այսպիսով, Քաշանը թվագրվում է Էլամի ժամանակաշրջանով։ Սիալքի զիկկուրատը կառուցումից 7000 տարի անց էլ դեռ կանգուն է Քաշանի արվարձանում։ Սիալք Մահան Փաշայում հայտնաբերված հնագույն մշակույթի գտածոներն այժմ գտնվում են Լուվրում՝ Փարիզում, Նյու Յորքի Մետրոպոլիտենի թանգարանում եւ Իրանի Ազգային թանգարանում։
Որոշ հաշվարկներով, Քաշանը երեք իմաստուն մարդկանց վայրն էր, ովքեր հետեւեցին իրենց դեպի Բեթղեհեմ ուղեկցող աստղին՝ տեսնելու Հիսուսի ծնունդը, ինչպես որ պատմվում է Աստվածաշնչում : Չնայած պատմության պատմական վավերականությանը, Քաշանին նրանց բնակավայր բնութագրելը վկայում է վերջինիս հեղինակության մասին, երբ Աստվածաշնչում պատմությունը գրի առան։
1778 թ. երկրաշարժը գետնին հավասարեցրեց Քաշանն ու Շահ Աբասի բոլոր կառույցները։ Այժմ Քաշանը բազմաթիվ մեծ տներ ունի, որոնք թվագրվում են 18-19-րդ դարերով եւ պատկերում են Ղաջարների գեղագիտության ամենավառ օրինակները։
Կլիմա
Քաշանն ունի ցուրտ անապատային կլիմա, ձմռանը ցուրտ է (չնայած՝ ավելի տաք, քան Իրանի այլ քաղաքներում) եւ տաք, երբեմն շատ տոթ է ամռանը։ Քաշանը նշանակալիորեն ավելի տաք է, քան Իրանական բարձրավանդակի այլ քաղաքները՝ շնորհիվ իր ցածր տեղադրվածության։ Կլիման ինչ-որ չափով հիշեցնում է Ղոմի կլիման։
Հիմնական տեսարժան վայրեր
Քաշանի ճարտարապետական վայրերը ներառում են.